Δημοτική Ενότητα Νέστορος Μεσσηνίας

Η Δημοτική Ενότητα Νέστορος είναι μία από τις 6 Δημοτικές Ενότητες του Δήμου Πύλου - Νέστορος, ο οποίος δημιουργήθηκε με το Πρόγραμμα «Καλλικράτης» και υπάγεται στην Περιφερειακή Ενότητα Μεσσηνίας της Περιφέρειας Πελοποννήσου.

Η Δημοτική Ενότητα Νέστορος περιλαμβάνει τα 8 Δημοτικά Διαμερίσματα του πρώην Δήμου Νέστορος που συστάθηκε το 1999 με το Σχέδιο «Καποδίστριας» από παλαιότερες Κοινότητες της περιοχής. Ο Δήμος αυτός είχε ως έδρα του τη Χώρα, καταλάμβανε έκταση 91,902 τ.χλμ. και λειτούργησε την περίοδο 1999 - 2010, οπότε και καταργήθηκε με την εφαρμογή του Προγράμματος «Καλλικράτης» και εντάχθηκε στον νέο Δήμο Πύλου - Νέστορος.

 Προέλευση ονομασίας 
Το όνομα της Δημοτικής Ενότητας προέρχεται από τον Νέστορα, τον βασιλιά της Αρχαίας Πύλου. Σύμφωνα με τον Όμηρο ο Νέστορας περιγράφεται ως σοφός και συνετός γέροντας, του οποίου οι συμβουλές ακούγονταν με σεβασμό από όλους τους Αχαιούς. Ένα από τα σημαντικότερα αξιοθέατα είναι το Ανάκτορο του Νέστορα, δείγμα της μυκηναϊκής αρχιτεκτονικής και το καλύτερα σωζόμενο βασιλικό οικοδόμημα της συγκεκριμένης περιόδου. Βρίσκεται στη θέση Άνω Εγκλιανός, σε απόσταση 4 χιλιόμετρα νότια της Χώρας. Επίσης, στη Χώρα βρίσκεται το Αρχαιολογικό Μουσείο Χώρας Μεσσηνίας, το οποίο στεγάζει τα ευρήματα από τον χώρο του Ανακτόρου και την ευρύτερη περιοχή. Το όρος Αιγάλεω διατρέχει τη Δημοτική Ενότητα Νέστορος.

 Διοικητική διαίρεση 
Δημοτική Ενότητα Νέστορος (Έδρα: Χώρα) - Πληθυσμός: 5.247 κάτοικοι (Απογραφή 2011)ΚοινότητεςΚάτοικοι (2011)ΟικισμοίΚάτοικοι (2011)Κοινότητα Χώρας3.645η Χώρα3.601ο Στυλιανός44Κοινότητα Αμπελοφύτου263το Αμπελόφυτο263Κοινότητα Κορυφασίου467το Κορυφάσιο456το Πισάσκι11Κοινότητα Μεταξάδας116η Μεταξάδα104η Ποταμιά0ο Σταυρός12Κοινότητα Μυρσινοχωρίου205το Μυρσινοχώρι205Κοινότητα Παλαιού Λουτρού25το Παλαιό Λουτρό25Τοπική Κοινότητα Ρωμανού461ο Ρωμανός304το Πετροχώρι157Κοινότητα Φλεσιάδος65η Φλεσιάδα65

 Εξωτερικοί σύνδεσμοι 
 Δήμος Πύλου - Νέστορος

 Παραπομπές 

Κατηγορία:Δημοτικές Ενότητες της Ελλάδας
Κατηγορία:Επαρχία Πυλίας
Κατηγορία:Δήμος Πύλου - Νέστορος
Κατηγορία:Πύλος